JohanHeinsen/ENO huggingface dataset:
Odense Adresse-Contoirs Efterretninger, 1848-07-11
- J den ulovlige Stænderforsamling i Rendsborg, udtaler sig en stærk Opposition og Tvivl, navnlig mener Man ikke at kunne indrømme den prov. Regjering Re til at opløse Stænderne for Udløbet af den sexaarige Diæt og at indkalde en konstituerende Forsamling i deres Sted. Man er ogsaa i stor Forlegenhed med Hensyn til Flaget, da det sort rødt gyldne ikke anerkjendes i fremmede Havne og Man frygter for, at det vil gjøre et slet Jndtryk, naar Man vedbliver at føre det danske.
Odense Adresse-Contoirs Efterretninger, 1848-07-11
Jfølge et til Hamb. Corr." meddeelt Rygte, skal der ved Ex=Prinds Frederik af Augustenborgs sidste Jndtog, i Haderslev fra 4 Huse være blevet skudt paa ham. Man havde omringet Husene, men ikke fundet "Misgierningsmændene".J det danske Distrikt sønden for Ribe ligger nu ingen fjendtlige Tropper; kun Patrouiller lade sig af og til see, og Levnetsmidler blive udskrevne hos de danske Beboere. J Tønder skal endnu ligge nogle fjendtlige Tropper. (Ribe A.)¬
Odense Adresse-Contoirs Efterretninger, 1848-07-11
J Berl. Tid, skrives fra Sønderborg af 5 Juli, Kl. 9 1/2 Aften: "Løvenskjolds skjønt smykkede Kiste ankom hertil igaar. Under hans Lidelser har Fjenden behandlet ham med Omsorg, Venlighed, ligesom hans Liig med Omsorg bragtes fra Flensborg hertil Byen. Han havde nemlig yttret før sin Død det Ønske, at han gjerne vilde hvile ved Siden af sine den 5 Juni faldne Vaabenbrødre, som vi her jordede med stor Høitidelighed. For en Time siden begravede vi Liget af vor norske hengivne Ven. Den for Fjenden fra Dyppel bortflygtede danske Provst Carstens holdt en smuk Liigtale over ham. Byens og Omegnens unge Damer havde skjenket hans smagfulde Kiste et rigt Blomsterflor. En skjøn Laurbærkrands fra Ulkebølle Præstegaard slyngede sig om røde og hvide Roser paa Kistelaget. Flere Embedsmænd, og alle Militaire, som vare tilstede og tjenestefri, fulgte med i Toget, der sluttedes af en stor Deel af Underklasserne; de norskesvenske Frivillige bare Liget fra Kirken til Graven, hvor de offrede deres tabte Landsmand deres varme Afskedstaarer. Det var henimod Aften, og Solens Straaler kastede gjennem Træerne deres røde Skjær over den aabne Grav og over de duftende Krandse paa Høiene, som gjemme vore faldne Brødre - ved hvis Side Løvenskjold havde kæmpet, ved hvis Side han her vilde blunde. En stor Mængde Folk, af hvert Kjøn, af alle Samfundsklasser, dannede en tæt Kreds om denne Plet, om disse Grave, hvor Pantet paa dansk Troskab, Mod og Hengivenhed, var trygt forvaret i det fælleds moderlige Skjød. Mængden stod længe og stirrede med stille Veemod paa disse friske Høie, som om Man der i Haabet saae Sædekornet nedlagt, hvoraf en bedre Fremtid skulde spire og begrunde Danmarks Ære."
Odense Adresse-Contoirs Efterretninger, 1848-07-11
Den 25 Juni holdtes i Mohed i Gefleborgs Lehn, en Sørgefest over Lieutenant, Friherre Erik Leisonhusvud. J Salen, hvor Over- og Underbefalingen spiste sammen til Middag, var anbragt en smuk Dekoration: øverst et Skjold med den Dødes Navnechiffer, nedenunder Drapperier af fire Faner samt en sortbeklædt Katafalk, hvorpaa laae forslagte Sværd, og paa Forsiden var anbragt Dødsdagen, den 5 Juni, med forgyldte Bogstaver. Under Maaltidet proponerede Regimentets Chef med nogle hiertelige Ord en Skaal for den Afdødes Minde, hvorpaa en Sang, forfattet af en af Regimentets Officerer, blev afsungen af et udvalgt Chor. Den Afdødes gamle, almindeligt elskede Fader, var ogsaa tilstede ved den høitidelige og rørende Fest Tvende Sogne i umiddelbar Nærhed af Kjøbenhavn have ei alene ikke forlangt den mindste Betaling for de af dem stillede Heste, men tillige tilbudt fire Gange saamange aldeles gratis, dersom det gjøres fornødent. (Flp.)
Odense Adresse-Contoirs Efterretninger, 1848-07-11
Til Kommitteen i Kjøbenhavn til Modtagelse af frivillige Bidrag til Statsfornødenhederne er nu indkommet c. 280,000 Rbd. Blandt de senest anmeldte Bidrag er opført: Skomagersvendenes Broderskab i Kjerteminde 64 Rbd., Langaa og Oxendrup Sogne 285 Rbd., Vesterskjerninge Sogn 255 Rbd.
Odense Adresse-Contoirs Efterretninger, 1848-07-11
Muursvendene i Aalborg have indsendt deres Velkomst paa 75 Lod Sølv til Mynten og det derværende Snedkerlaug har skjænket 35 Rbd. til de Faldnes Efterladte af 11te Bataillon. For at Man kan kaste et Blik over de betydelige frivillige Gaver, der ere tilflydte Hospitalet paa Augustenborg, giver den derværende Lazaret bestyrelse følgende Fortegnelse over de vigtigste: Lidt over 500 Rbd. (deels fra nogle Sogne paa Als og Sundeved, deels fra Stabs lægen) ere efter bedste Skjøn uddeelte blandt de Saarede, og Detaille-Regnskab derfor er allerede for en Deel aflagt til rette Vedkommende. - 1700 Par Lagener, hvoraf største Deelen endnu ere i Behold paa Lazarethet. 1200 Stkr. Skjorter, hvoraf endnu er tilbage omtrent 500 Stkr.; da de Fleste af de ved Slesvig Saarede havde mistet deres Bagage, og den Skjorte, som den Saarede har baaret, i Regelen bliver ubrugelig, medgaves enhver af Hospitalet Udgaaet een til at tage paa og een til at skifte med, skulde Lazarethet blive fyldt igjen, er der nu altsaa Mangel paa Skjorter. - 1800 Par Strømper og Sokker, hvoraf 800 Par endnu ere i Behold. - 80 Stkr. deels uldne, deels stukne Tæpper, nogle Madratser og Haandklæder; en Kurveseng med Tilbehør, der af den Patient, som deri blev transporteret til Kjøbenhavn, ikke er tilbagesendt. - Af Syltetøi og Frugtssafter mange Kasser fra forskjellige Steder, for det Meste allerede opbrugt, da meer end Halvdelen ved mindre god Emballage deels var spildt, deels fordærvet. - Endelig er modtaget ikke faa Sendelser af Sukker, Apelsiner, Citroner, Gryn og fra Nyborg 150 Høns. - Af Øl er Jntet modtaget paa Augustenborg, hvor en slig Sendelse (at sige af virkelig godt Øl) vilde være meget velkommen og for mangen Rekonvalescent nok saa gavnlig og behagelig som Viin. - Justitsraad, Overlæge Nielsen har til Armeens Stabslæge, Dr. Müller, indgivet en Beretning om de Gaver af Forbindingsreqvisiter og Lazarethinventariesager, der ere ham tilsendte. Jndholdet heraf er følgende: Deels fra enkelte Givere, deels fra flere Kommuner i Jylland, Fyen og Sjælland er indkommet c. 55 Lpd. Linned, 24 1/2 Lpd. Charpi, 472 Stykker Bind, 213 Par Lagener, 128 Skjorter, 228 Par Strømper og 22 uldne Brystduge. Af Forbindings-Reqvisiterne er en Deel udleveret og forbrugt i Aabenraa, Haderslev, Kolding, Fredericia, Bogense og Odense, det Tiloversblevne, omtrent 16 Lpd. Linned og Charpi samt en Deel Bind, har Justitsraaden indbragt til Lazarethet paa Valdemar=Slot paa Thorseng, hvor han for Tiden er ansat som Overlæge. Samtlige Lagener, Skjorter og Strømper kom til Fyen, deraf ere 46 Par Lagener og 57 Skjorter leverede til Hospitalet i Bogense, de øvrige Lagener og Skjorter, samt Strømperne ere afleverede til Hospitals=Depotet i Odense, og de 22 uldne Brystdage haves i Behold paa Valdemar-Slot.
Odense Adresse-Contoirs Efterretninger, 1848-07-11
J Kbh. skrives fra Elben, at en Major v. Brockdorff ved slesvigske Dragoner, som af den oprørske Regjering var ansat ved Gensd' armeriet i Wandsbeck, nogle Dage efter sin Ankomst dertil blev anfalden af saa heftige Samvittighedsstrupler over den brudte Eed, at han med en Kugle gjorde Ende paa sit Liv. J Ribe A. meddeles, at der i en Have i Spandet (en Landsby i Nordslesvig) er fundet et mærkeligt Exemplar af en Valmue, hvis Blomster have en saapaafaldende Lighed med Dannebroge, at det maa forbause Enhver der seer dem. Paa de 4 stærkt høirøde Blade er der nemlig 4 regelmæssige hvide Striber der udgaae i et nøiagtigt Kors fra Blomstens Bæger, saa at det Hele danner et, i Farve som i Sammensætning, aldeles tro Afbillede af Dannebroge.
Odense Adresse-Contoirs Efterretninger, 1848-07-11
Fra Nykjøbing paa Morss skrives under 3ds. "Vi have igaar havt en meget varm Dag; Kl. 11 om Formiddagen allarmeredes Byens Jndvaanere ved Stormklokkens Lyd, og viste sig strax en heftig Jld at være udbrudt i Bager Wachters Sidehuus, hvilken blev saa meget farligere ved en temmelig heftig Vestenvind; ikke 10 Minuter efter Jldens Udbrud stod Pakhusene ved Havnen i lys Lue og Toldbodbygningen antændtes paa flere Steder, hvilken det dog ved uhyre Anstrængelser lykkedes at frelse, ligesom ogsaa Kjøbmand B. Steenbergs Pakhuus, Skolen og Faartofts Ladebygning, som flere Gange vare angrebne af Jlden, lykkeligviis reddedes. J det Øieblik Toldboden angrebes svævede Havnen i den øiensynligste Fare, hvorfor Politimesteren strax beordrede alle Skibe halede ud af Havnen. Kl. 1 var Man saaledes Herre over Jlden at videre Skade ei var at befrygte. Mange have lidt ikke ubetydelige Tab, da Bygningerne vare meget lavt assurerede, og endeel Bohave saavelsom Kornvarer uassurerede. Jlden skal være opkommen ved nogle smaa Børn, som havde leget med Frictions=Svovlstikker. (Thist. A.)
Odense Adresse-Contoirs Efterretninger, 1848-07-11
Loll. Falst. A. redigeres nu af Hr. Rasmus Dein, da dens hidtilværende Redakteur, Hr. Chr. Jørgensen, har tilkjøbt sig den i Maribo udkommende Lollands-Posten".¬
Odense Adresse-Contoirs Efterretninger, 1848-07-11
J de sidstankomne Hamborger Blade meddeles endvidere. Den hannoverske Gesandt ved Forbundsdagen har besværet sig over, at Man fra dansk Side har villet tvinge Mandskabet paa et opbragt Handelsskib at tjene paa danske Skibe (?). Den 4de afgik Reservemandskaberne til Franz= og Alexanderregimentet fra Berlin til Potsdam, hvorfra de efter at være blevne uniformerede skulde sendes videre til Schleswigholstein. 46 Mand af det Kompagni af det Tannske Frikorps, der har forladt den schleswigholsteinske Tjeneste, ere blevne afvæbnede i Nærheden af Coblenz. - Privatbreve fra St. Petersborg over Stettin angive Antallet af de Personer, der indtil den 1d vare blevne angrebne af Cholera, til 3500, af hvilke Halvdelen endnu var under Lægebehandning; der var forefaldet nogle ubetydelige Excesser af den laveste Folkeklasse, som troede, at Vandet var blevet forgiftet.
Odense Adresse-Contoirs Efterretninger, 1848-07-11
Odense. Det er vore Læsere af en Dødsanmeldelse i Avisen bekjendt, at den brave Vagtmester Lumbye ved sin Hjemkomst fra Stade havde den store Sorg at finde sin Kone død faa Minuter før. Hendes jordiske Levninger ere idag med et talrigt Følge af Militaire og Civile stedte til deres sidste Hvilested; men Medborger nes Deeltagelse for den tappre Kriger har ikke indskrænket sig hertil; han vil med nogenledes lettet Hjerte kunne vende tilbage til Armeen, da ædle Mennesker have taget, sig af hans 5 nu moderløse Børn.
Odense Adresse-Contoirs Efterretninger, 1848-07-11
Om Dampskibet, Odin, erfare vi, at Tydskerne senere har boret Hul paa det, saa at det er næsten sunken; da Katastrophen skeete, vare 15 Mennesker ombord, der dog alle naaede Land. Der er gjort Anstalter for at Skibet ikke skal falde i Fjendens Vold.
Odense Adresse-Contoirs Efterretninger, 1848-07-11
J Pengebidrag har Dalby Sogn ydet til Krigsministerens Disposition 385 Rbd., Stubberup Sogn 296 Rbd. 2 Mk.; desuden har begge Sogne skjænket til Armeen 64 Lagner og 46 Skjorter. (Meddeelt. Besidderen af Stamhuset. Moltkenborg, Hs. Excellence Hr. Greve Moltke Hvidtfeldt, har fra 1 Mai 1849 ophævet det til Hovedgaardene under dette Stamhuus: Glorup, Anhoff og Rygaard, henhørende Hoveri imod den moderate Afgift af respektive 12, 11, 10 og 7 Tdr. Byg efter Kapitelstaxt aarlig for hver Hovning. Til Stamhuset Moltkenborg henhører 137 hoverigjørende Gaardmænd, men af dem have, efter hvad vi har erfaret, 8 a 10 Mænd endnu ikke antaget Tilbudet om Hoverifrihed. Sandsynligviis ville dog ogsaa disse Mænd snart indsee det Fordeelagtige i, for en billig Afgivt at være befriet for et Arbeide, som med Hensyn til Maaden, hvorpaa det i Almindelighed udføres, i mange Retninger viser sig tidsspildende og skadeligt. - Det fortjener i Anledning af denne Hoveriafløsning at oplyses, at omtrent 2/3 Dele af disse Godsers Gaardfæstere havde kontraheret et større Vederlag for Hoveriet naar dette ophævedes, men at Hs. Excellence desuagtet har nedsat samme til ovennævnte, i Forhold til Hoveriet, yderst billige Afgivter. - Gaardfæsterne under Mullerup Gods ere ogsaa af Hs. Excellence, som Eier af dette Gods, tilbudne Hoverifrihed for 10 Td. Byg aarlig efter Kapitelstaxt, men om de have antaget dette billige Tilbud, er endnu ikke kommet til vor Kundskab.
Odense Adresse-Contoirs Efterretninger, 1848-07-11
(Dagsposten.) Hs. Maj. Kong Oscar har i Løverdags aflagt et Besøg hos vort Hof paa Frederiksborg Slot, hvor der var stort Taffel, til hvilket ogsaa Ministrene vare indbudte. Næste Dags Middag forlod Kong Oscar Sjælland, ledsaget af Hs. Maj. Kongen til Humlebek hvor han var landstegen, og hvor han igjen gik ombord paa sit Dampskib.
Odense Adresse-Contoirs Efterretninger, 1848-07-11
Den svenskenorske Eskadre ligger nu for Anker udenfor Landskrona. En af Korvetterne havde Natten mellem Fredag og Løverdag det Uheld, at komme paa Grund, men efter nogen Anstrængelse bragtes den i Løverdags af igjen. Der er Grund til at antage, at Resultatet af Underhandlingerne om Vaabenstilstand, dersom det bifaldes af den nuværende preussiske Regjering og den tydske Centralmagt, vil kunne blive bekjendt om nogle Dage; om de tydske Beretningers Nøiagtighed er der Grund til at tvivle, uden at det dog er muligt at angive, hvori Unøiagtigheden bestaaer, saalænge den officielle Kundskab savnes.
Odense Adresse-Contoirs Efterretninger, 1848-07-11
Minister Lehmann er igaar vendt tilbage til Kjøbenhavn fra Paris.
Odense Adresse-Contoirs Efterretninger, 1848-07-11
Fregatten "Thetis kom iforgaars tilbage fra Elben og ankrede paa Kjøbenhavns Rhed. (Fdl.)
Odense Adresse-Contoirs Efterretninger, 1848-07-11
I Paris er Emil Girardin sat paa fri Fod den berømte Skribent Chateaubriand er sammesteds afgaaet ved Døden den 4 ds.
Odense Adresse-Contoirs Efterretninger, 1848-07-11
Ind= og udklarerede Skibe ved Odense Toldkammer. Jndgaaede, den 10 Juli, A. Steffensen af Odense, fra Kjøbenhavn, Jagten Emanuel med Stykgods; M. P. Jørgensen af Fredericia, fra Faxø, Sluppen Marie Abelone med Kalksteen; C. F. Nielsen af Odense, fra Bogense, Jagten Lykkens Prøv med Byg, den 11te, H. Sørensen af og fra Tønsberg, Sluppen Apollo med Trælast. Udgaaede: den 10de, N. P. Jllum af Falsted, til Veile, Jagten Johanne Margrethe, ballastet.
Odense Adresse-Contoirs Efterretninger, 1848-07-11
Dødsfald. M. J. Møller, f. Clemmensen, 47 Aar, Præsteenke E. M. Wacher, f. Møller; Galanterihandler A. C. A. Jacobsen, 55 Aar, kongel. Fuldm. Groves Hustru, J. C. M. f. Andrup; forhenv. Kantor ved den mosaiske Menighed Jsaac Salomon, 67 Aar. Alle i Kbhavn. - Jfr. J.F. V. Nielsen, i Ulsøe, 23 Aar; A. M. Petersen, f. Bernhaum, i Helsingør, 55 Aar; S. J. Wassard, forhen Eier af Strø Mølle; Toldinspect. A. Fog, i Randers, 61 Aar; forhenv. Skibstømmermester J. Hansen Møller, i Horsens, 78 Aar, A. C. Kold, f. Wesenberg, paa Winkeldal pr. Aalborg, 51, Aar; S. A. Grum, f. Giøtsche, i Faxø, 48 Aar; Propr. P. Skow, til Bistrup pr. Viborg, 68 Aar; Fuldmægtig Jens de Linde, i Aalborg; D. K. Linnemann, f. Hansen, i Horsens, 61 Aar; M. Foersom, f. Rasmussen, i Horsens, 59 Aar; Enkefrue C. Høffner, f. Boesech, i Randers, 83 Aar.
Odense Adresse-Contoirs Efterretninger, 1848-07-11
Odense Kirkenyt. St. Hans Sogn. Døbte: den 9 Juli, M. Carstensens Søn: Jørgen Peter Carstensen; Fadd.: Gaardmand C. Carstensens Enke, Pigen A. M. Larsen, Smed H. Hansen, Opsynsmand N. Johansen, H. C. Carstensen, Ungkarlene J. og M. Eriksen. S. D., Bataillonschir. J. F. Jørgensens Datter, Astrid Jørgensen, Fadd. Mad. C. Jørgensen, Cand. theol Sønderburg og Barnets Forældre. S. D., Muursvend P. Henriksens Datter: Rasmine Emilie Henriksen; Fadd. Mad. A. M. Hansen, Jfr. C. Svendsen, Skomagerm. C. Jeppesen, Muurmester P. Petersen og Væverm. P. Tolderlund. - Ægteviede: den 5 Juli, Tømmersv. Lauritz Henrik Thrane og Pigen Johanne Hansen. - Døde: den 29 Juni, Skomagerm. N. Pedersens Kone, Anne Sophie Guldager, 65 Aar, den 1 Juli, Saugskjærer J. Hansens Kone, Kirstine Hansen, 77 Aar, den 5te Arbeidsmand Ole Henriksen, 67 Aar, s. D., Kleinsmedm. H. V. Schutz's Enke, Johanne Caroline Cathrine Siem, 41 Aar, den 7de, Vagtmester R. Lumbr. Cathrine Jensen, 32 Aar.
Odense Adresse-Contoirs Efterretninger, 1848-07-11
AVERTISSEMENTS. Nyt Aftenblade Anna meddeler udførlige Beretninger om den inden- og udenlandske Politik, indeholder alle vigtige Nyheder fra Hovedstaden og Provindserne samt alle Krigsbegivenhederne, efter officielle Kilder, leverer jevnlige Artikler om politiske, sociale og andre Nutidens Jnteresser angaaende Materier samt literaire Anmeldelser, de sædvanlige Lister og Oversigter, endelig en daglig Feuilleton for Morskabslæsning af de bedste og interessanteste udenlandske Forfattere. Bladet vil redigeres med specielt Hensyn til at afgive en dannende og oplysende Læsning saavel for Kjøbstadborgerne som for Landboerne, og vil navnlig at yderste Formue stræbe at imødegaae de Angreb paa Religionen og Statskirken, der i den senere Tid ogsaa hos os søge at reise sig. Bladet, som er det næststørste i Hovedstaden, koster 1 Rbd. 3 Mk. qvartaliter foruden Postgebyhrer. Man subskriberer paa alle kongelige Postcontoirer, tiltrædende Subskribenter for Juli Qvartal erholde Numerne fra den i de sidste Dage af Juni paabegyndte interessante Roman gratis.
Odense Adresse-Contoirs Efterretninger, 1848-07-11
Kjøbenhavn, i Juni 1848. H. Trøiel, Redacteur og Udgiver af "Nyt Aftenblads.
Odense Adresse-Contoirs Efterretninger, 1848-07-11
At de af Svendborg Amt, ifølge Anordningen af 22 f. M., til Krigsbrug udskrevne Heste vilde være at fremstille for den anordnede Mynstringscommission paa følgende Dage: a) af Windinge og Gudme Herreder samt Nyborg, Kjøbstad Tirsdagen den 18 dennes fra Kl. 10 Formiddag ved Qværndrup Kro b) af Rudkjøbing Kjøbstad samt Langelands Herreder Onsdagen den 19 dennes fra Kl. 11 Formiddag i Rudkjøbing, c) af Salling og Sunds Herreder, Thorseng, samt Svendborg og Faaborg Kjøbstæder Torsdagen den 20 dennes fra Kl. 10 Formiddag ved Qværndrup Kro;
Odense Adresse-Contoirs Efterretninger, 1848-07-11
det bekjendtgjøres herved til Efterretning for vedkommende Udredere. Svendborg Amthuus, Nyborg den 10 Juli 1848. F. Sporon.
Odense Adresse-Contoirs Efterretninger, 1848-07-11
Til Sømand Jørgen Frederik Severins Efterladte er endvidere indkommet: fra H. R. 2 Rbd., som med de tidligere anmeldte 92 Rbd. 4 s. udgjør 94 Rbd. 4 s., hvorfor paa Vedkommendes Vegne kjærligst takkes. Odense den 11 Juli 1848. M. C. Hempel.
Odense Adresse-Contoirs Efterretninger, 1848-07-11
En sort langhaaret Hund med gule Been, af engelsk Race, er bortløben. For dens Opbringelse udloves en Douceur, naar man henvender sig til Adressecontoiret.
Odense Adresse-Contoirs Efterretninger, 1848-07-11
En bruunplettet Hønsehund er kommen til Dallund sidstafvigte Fredag den 7 Juli. Eieren kan erholde samme udleveret, imod at afgive Qvittering for Betalingen af dette Avertissement.
Odense Adresse-Contoirs Efterretninger, 1848-07-11
En duelig Seminarist, som kan paatage sig baade Kirkesangen og Underviisningen i en meget talrig Skole, kan faae Ansættelse som Hjelpelærer, naar han, forsynet med gode Anbefalinger, snarest muligt henvender sig til Capellan Laub i Frørup pr. Nyborg.
Odense Adresse-Contoirs Efterretninger, 1848-07-11
200 Rbd. ønskes til Laans, imod solid Pant. Adressecontoiret anviser.
Odense Adresse-Contoirs Efterretninger, 1848-07-11
En dresseret Hund, helst af Spidsracen, ønskes tilkjøbs af Kammager Hjordt paa St. Hans Kirkegaard.
Odense Adresse-Contoirs Efterretninger, 1848-07-11
God islandsk Klipfisk a 7 Mk. pr. Lpd. faaes hos F. Östergaard,
Odense Adresse-Contoirs Efterretninger, 1848-07-11
Odense Fiskertorv. H. P. Basses Læderhandel, Overgade Nr. 21 i Odense.
Odense Adresse-Contoirs Efterretninger, 1848-07-11
Til behagelig Efterretning for mine ærede Kunder og Andre, som godhedsfuld ville beære mig med deres Søgning, undlader jeg ikke herved at anmelde, at jeg i disse Dage er hjemkommen fra min personlige Jndkjøbsreise, saavel i Hovedstaden som flere Stæder, og er bleven forsynet saavel fra Hr. Lichtenbergs som flere store Fabrikker, og anbefaler mit velassorterede Lager i stort Oplag til Nutidens billige Priser. Jsær fremhæves ægte franske Saffianer i forskjellige Couleurer, franske lakeerte Huder og Kalveskind, Mastrichter Saalelæder, dansk Saalelæder, Bindsaalelæder, Fadlæder, Hestelæder, Fedekalveskind, semsberedet Skind, blanke Lamskind, lakeerte Belter, Skygger til østerrigske Kaskjetter, Stormremme, Svederemme, udskaarne Korksaaler, samt fiin engelsk GummelastigumsBlanksværte m. m.
Odense Adresse-Contoirs Efterretninger, 1848-07-11
Det bemærkes, at mine Varer udgaae fra Dato med mit eget Stempel.
Odense Adresse-Contoirs Efterretninger, 1848-07-11
Logis for to Disciple i Latinskolen ønskes til 1 September d. A. Billet med fornøden Oplysning mærket H. N. bedes aflagt paa Adressecontoiret snarest muligt.
Odense Adresse-Contoirs Efterretninger, 1848-07-11
To Disciple kunne erholde Kost og Logi hos en Embedsmands Enke. Hr. Kjöbmand Rasmussen, i Overgade giver nærmere Oplysning.
Odense Adresse-Contoirs Efterretninger, 1848-07-11
Leilighed til Leie. J Huset Nr. 590 Litr. B. i St. Knuds Kirkestræde er en Leilighed til førstkommende Michaeli Flyttedag at erholde til Leie, bestaaende af to Værelser til Gaden, gibsede og malede, samt Sovekammer, Kjøkken og Spisekammer, tilligemed et Værelse til Gaarden paa 3 Fag og en under samme værende Kjelder, samt fornøden Loftsrum. Kunstdreier Hansen anviser.
Odense Adresse-Contoirs Efterretninger, 1848-07-11
Til Leie. J Hunderup, tæt ved Odense, er Marialyst, en 2 Etages Bygning med betydelig og god Leilighed, at erholde samlet til Leie, helst paa flere Aar. Der er Staldrum til flere Heste. Vognremisse m. m., samt en stor yndig velanlagt Hauge med endeel Frugttræer. Der accorderes med Uhrmager Jessen i Odense.
Odense Adresse-Contoirs Efterretninger, 1848-07-11
Til næstkommende October Flyttedag kan en Leilighed i anden Etage bekommes til Leie i Vestergade, bestaaende af 2 Værelser til Gaden, til Gaarden 2 Soveværelser, Kjøkken, Spisekammer, Loftsrum og Kjelder. Adressecontoiret anviser.
Odense Adresse-Contoirs Efterretninger, 1848-07-11
Formedelst høi Alder og Svaghed, agter Eieren at afhænde Sindinggaard og Ørnhoved i Ringkjøbing Amt, 3 og 3 1/2 Mile fra Holstebro. Auction herover afholdes paa Sindinggaard Onsdagen den 9 August d. A. om Formiddagen Kl. 10. Men ifald Eiendommene, formedelst Tids Conjuncturerne, ikke skulle vorde solgte, da ville disse, samme Dag og Sted Kl. 2. vorde absolut bortforpagtede paa billige Vilkaar, da Besidderne ville fraflytte. Paa Sindinggaard holdes noget over 100 Stkr. Fæ=Kreature, deriblandt 70 Meieri Kreature, 10 a 12 Plovstude, Resten Qvier og ungt Qvæg, 14 a 16 Heste og 3 a 400 fine Merinos Faar. Paa dens Afbygger=Steder holdes over 30 Stkr. Hornqvæg, meest Køer og circa 600 Faar. Paa Ørnhoved, som først siden 1843 er begyndt at opdrives, holdes 4 Heste, 46 a 56 Stkr. Fæ-Kreature og 50 Faar. Sindinggaards Eiendomme have Hartkorn frie Hovedgaardstaxt circa 25 Tdr., Ørnhoved ufrie Hovedgaardstaxt c. 5 Tdr. Til begge Eiendomme ere mange 100 Tdr. Land tjenlige til Opdyrkning, og opperlig Mergel haves. Nærmere Beskrivelse vil findes i 3 af de Berlingske Tidender, som i disse Dage udkomme. Megen Correspondance herom kan Eierens Svaghed ikke tillade; men enhver solid Lysthaver vil vist besee Eiendommene, som paa Forlangende forevises af Eieren eller Avlskarlene paa Gaardene. Salg eller Bortforpagtning underhaanden kan ogsaa finde Sted, og skal i saa Fald Auctionen vorde aflyst. Sindinggaard ved Holstebro den 14 Juni 1848.
Odense Adresse-Contoirs Efterretninger, 1848-07-11
Extract=Stævning. Jfølge Kongelig allernaadigst Bevilling af 12 Mai d. A. indstævnes den eller de, som maatte være i Besiddelse af en af Selveierboelsmand Anders Larsen af Skaarupøer under Svendborg Amt i Fyen til Hans Simonsen Lund i Knuds bølle og Christen Hansen Drost i Biernemark paa Thorseng, den 18 December 1810 udstædt og i den i denne Tidende No. 167 for dette Aar indrykkede Stævning anførte Panteobligation for 880 Rbd. Sølv, at møde inden Sunds Gudme Herreders Ret, som holdes paa Svendborg Raadhuus den første Torsdag i November Maaned 1849 til sædvanlig Tingtid, for med fornævnte Panteobligation at fremkomme og dertil at bevise lovlig Adkomst, da Citanten i modsat Fald vil forvente og paastaae den ved Dom mortificeret til Udslettelse af Pantebogen.